Ақыҭанхамҩа аҿиаразы ахықәкытә программа Аҟәа араион аҿы ихацыркхеит
© Sputnik / Томас ТхайцукОсень в Абхазии
© Sputnik / Томас Тхайцук
Аҳәынҭқарратә программа анагӡара шықәсык иалагӡаны 2021 шықәсазы ихыркәшатәуп.
АҞӘА, нанҳәа 9 - Sputnik. Аҟәа араион ахадара ақыҭанхамҩа аҿиаразы ахықәкытә программа нанагӡоит ҳәа аанацҳауеит Аԥсныпресс.
2 Нанҳәа 2021, 15:10
Апроект ҩ-етапкны еихшоуп, иазԥхьагәанаҭоит ашәыреиҭаҳара.
"Актәи аетап аан иалаҳкаауеит апрограмма алахәылацәа. Иаԥҵахоит акомиссиа. Уи алахәылацәа аус знапы алазкыр зҭаху рҟынтәи азыҳәақәеи адокументқәеи гәарҭалоит. Аӡбарагьы рыдыркылоит", - Аԥсныпресс иазеиҭеиҳәеит араион ахадара ақыҭанхамҩа аҟәша аиҳабы Дамеи Ҭыжәба.
Аҩбатәи аетап аан аԥаразоужьра мҩаԥгахоит. Ҭыжәба иажәақәа рыла, урҭ ирхыҵхырҭоуп араион абиуџьет.
Зынӡа 4 миллион мааҭ азоужьхоит.
"Проектк аҳәаақәа ирҭагӡаны гектарк еиҳамкәа адгьылҵакыраҿы ашәыр еиҭарҳауеит", - иҳәеит иара.
Апрограмма алахәхара зҭаху:
- Аҟәа араион датәызароуп;
- Ақыҭаҿы дынхозароуп;
- Акомиссиа ишьақәнаргыло аамҭа иалагӡаны ахадарахь азыҳәа наишьҭроуп;
- Апроект ахҳәааи уи ахарџьи азыҳәа иаирбароуп;
- Адгьыл анализи ари аҭыԥ аҿы зеиҭаҳара игәҭаку акультурахки азгәеиҭароуп;
- Аҟәа араион ахадара аофициалтә саит аҿы икьыԥхьхоит иаҭахны иҟоу адокументқәа реиқәыԥхьаӡа.
Апрограмма 2021 шықәса иалагӡаны имҩаԥгатәуп.